《孺人张氏挽诗一首》
宋代·刘一止

慈惠闺门浃，清真意不私。台臣有贤操，母德是吾师。

家近青乌卜，名传黄绢碑。冯勤终贵宠，他日岂胜悲。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。